b'\n_START_ARTICLE_\nK\xc3\xa4hler Keramik\n_START_SECTION_\nTidlig historie\n_START_PARAGRAPH_\nHerman A. K\xc3\xa4hler fik sit gennembrud p\xc3\xa5 verdensudstillingen i Paris i 1889, samme \xc3\xa5r og i samme anledning som Eiffelt\xc3\xa5rnet bliver rejst. Her vakte K\xc3\xa4hler opsigt med en r\xc3\xb8d lustrevase, det vil sige en vase med metallisk lustreglasur, som giver en kobberlignende effekt. _NEWLINE_K\xc3\xa4hler begejstrede s\xc3\xa5 meget med vasen p\xc3\xa5 verdensudstillingen, at flere museer rundt om i verden kappes om at udstille v\xc3\xa6rker fra K\xc3\xa4hlers v\xc3\xa6rksted. K\xc3\xa4hlers keramik udstilledes og solgtes fra Tokyo til New York. P\xc3\xa5 N\xc3\xa6stved Museums afdeling i Boderne er desuden udstillet en del keramik fra K\xc3\xa4hler.\n_START_SECTION_\nModerne historie\n_START_PARAGRAPH_\nI 1975 sluttede epoken som familieejet virksomhed og N\xc3\xa6stved Kommune overtog fabrikken, n\xc3\xa6ste ejer blev Holmegaard Glasv\xc3\xa6rk. I 2008 erkl\xc3\xa6redes K\xc3\xa4hler konkurs: Arkitekten Frantz Longhi k\xc3\xb8bte rettighederne til K\xc3\xa4hler, der i dag producerer vaser, lysestager, stel, m\xc3\xb8bler og mange andre keramiske produkter, som s\xc3\xa6lges i store dele af Norden._NEWLINE_I 2010 \xc3\xa5bnede K\xc3\xa4hlers concept store \xe2\x80\x9cK\xc3\xa4hler and friends\xe2\x80\x9d\xc2\xa0i Aarhus, og herefter fulgte tre restauranter.\xc2\xa0\xe2\x80\x9cK\xc3\xa4hler Spisesalon\xe2\x80\x9d\xc2\xa0\xc3\xa5bnede i hjertet af Aarhus i 2010, kort efter\xc2\xa0\xe2\x80\x9cK\xc3\xa4hler Villa Dining\xe2\x80\x9d\xc2\xa0i en smuk patriciervilla i Risskov. Fra 2011 til januar 2017 eksisterede\xc2\xa0K\xc3\xa4hler i Tivoli. K\xc3\xa4hlers f\xc3\xb8rste concept store uden for Danmark \xc3\xa5bnede i marts 2015\xc2\xa0i\xc2\xa0Oslo. Samme \xc3\xa5r slog K\xc3\xa4hlersbakken-bygningerne portene op\xc2\xa0til K\xc3\xa4hlers ny flagship store i N\xc3\xa6stved. I 2014 havde K\xc3\xa4hler k\xc3\xb8bt det gamle v\xc3\xa6rksted p\xc3\xa5 K\xc3\xa4hlersbakken tilbage. Det fungerer som K\xc3\xa4hlers hovedkontor og museum.'